BELEEF: Hoenderpastei vir Moedersdag | Netwerk24
Errieda du Toit is die inhoudsvervaardiger van Koekedoor, Koekedoortjie en Kokkedoor, wat later vanjaar weer op kyk­NET wys. Ter herinnering aan haar ma, Inez, deel sy 'n gunsteling-resep.
Errieda sê: "Ek deel hierdie resep uit my nuwe kookboek, Saam, my ode aan gemeenskapskookboekies, wat later vanjaar verskyn. Die resep is aangepas uit die kerkboekie Bak en verras, wat in 1967 deur die NG kerk Kloofsig se Vrouehulpdiens uitgegee is. Al kan jy winkel-skilferkors gebruik, verdien jou ma iets handgemaak, soos hierdie oor en oor getoetste resep vir 'n heerlike suurroomkors. Onthou net om die suurroomdeeg die vorige aand al te maak."
Foto: Ian du Toit vir SAAM, Penguin Random House
foelie na smaak
30 ml vermicelli (of verdubbel die sago)
3 skyfies ham, in blokkies gesny
eiergeel, geklits met 'n bietjie melk vir oorsmeer
Plaas die hoender, ui, aftreksel en wyn, indien gebruik, in 'n kastrol. Bind die kruie in 'n stukkie moeselien toe en voeg by die hoender. Sit die deksel op en kook totdat die hoender gaar is en die vleis maklik van die bene loskom. Skep die vleis uit, verwyder die bene en hou eenkant. Verwyder die kruiesakkie.
Voeg die vermicelli en sago by die aftreksel in die kastrol en roer oor lae hitte totdat die sago deurskynend is. Voeg die botter, eiergeel, suurlemoensap, ham en hoendervleis by. Geur na smaak.
Voorverhit die oond tot 200 °C. Skep die vleismengsel in 'n pasteibak van 28 x 20 x 5 cm en pak die eierskyfies bo-op. Bedek die pastei met 'n skilfer- of suurroomkors. Smeer die deeg met die eier-en-melkmengsel en bak 25–30 minute tot die deeg uitgepof en goudbruin is.
230 g koue botter of margarien, gerasper
Meng die botter en suurroom in 'n mengbak. Voeg die meel, bakpoeier en sout by en meng goed. Plaas die deeg in 'n plastieksak en laat oornag in die yskas staan.